प्रहरी ऐन २०१२ अनुसार नेपाल प्रहरीले अपराध अनुसन्धान र नियन्त्रण, ट्राफिक व्यवस्थापनका साथै नागरिक सुरक्षासम्बन्धी जिम्मेवारी थामेको छ। तर प्रहरीले वर्षौँदेखि स्रोतको अभाव, प्राविधिक अड्चन, राजनीतिक तरलता, अधिकार विनियोजनका कमजोरी जस्ता सुरक्षा कमजोरी औँल्याउने गरेको छ। प्रहरीभित्रै भेदभाव र असमानतजस्ता विसंगति रहेको २०६५ असार २८ मा भएको नेपालगञ्जको प्रहरी विद्रोहले देखाएको छ।
